Alborzera - Biquipedia, a enziclopedia libre

# Alborzera

### De Biquipedia

Alborzera
Arbutus unedo
Clasificazión zentifica

Dominio: | Eukaryota
Reino: | Plantae
Dibisión: | Magnoliophyta
Clase: | Magnoliopsida
Orden: | Ericales
Familia: | Ericaceae
Chenero: | Arbutus
Espezie: | A. unedo

Nombre binomial
Arbutus unedo

L'alborzera (Arbutus unedo), tamién dita modrollera u arbetón, ye un arbusto u arbolet de fuella perén d'a familia d'as ericazias.

## [Editar] Carauteristicas

Crex dica una altaria d'uns 5 á 10 m, raramén dica 15 m. O trallo ye royisco, con crepazas, podendo plegar ta os 80 cm, e la corona ye pompuda e redondiata. As fuellas son brilans, de coda curta, d'un berde escuro, con una largaria de 5 á 10 cm e una amplaria de 2 á 3 cm, e tienen os cantos sarratos. As flors son blancas, rara bez d'un rosato clarizo, acampanatas, con un diametro de 4 á 6 mm.

O fruto ye l'alborza, un lulo amarillenco en primeras e bien royo dimpués, d'1 á 4 cm de diametro, de toque aspro, que matura á l'año, ta cuan l'alborzera torna á florexer. As simiens se troban en metá d'o lulo e son chiquetas e de color parda.

## [Editar] Ábitat

L'alborzera ye espardita per a rechión mediterrania e per a costa atlantica de l'ueste d'Europa. O suyo ábitat natural ye en maticals, costeras, peñons, ezt.

## [Editar] Usos

Alborzas

As alborzas puede minchar-sen; son una mica dulzes, anque a suya sabor ye más bien xasca e granosa. (O bocable latín unedo sinifica en mincho un).

Tamién pueden fermentar-sen ta quitar-ne bebitas alcolicas.

A crosta s'ha emplegato en medizina natural como diuretico.

## [Editar] Chardinería

L'alborzera ye un arbolet que se beye á ormino en bels parques e chardins per o colorito d'os lulos suyos.

Tolera millor os puestos an fa una mica de calor, ya que son prou sensibles á las cheleras.

## [Editar] Curiosidaz

| Se beigan as imachens de Commons sobre l'alborzera.

En o escudo d'a billa de Madrid, i feguran una alborzera e una onsa que se refirma sobre o tronco.

Retrieved from "http://an.wikipedia.org../../../a/l/b/Alborzera.html"

Categorías: Ericazias | Arbols

##### Views

- Articlo
- Descusión
- Current revision

##### Rechirar

##### Atras luengas

- Català
- Cymraeg
- Deutsch
- English
- Eesti
- Français
- Galego
- Italiano
- Nederlands
- Português
- Shqip
- Türkçe